|  |
| --- |
| **DOKUMENT ZA SAVJETOVANJE SA ZAINTERESIRANOM JAVNOŠĆU** **O NACRTU OPĆEG AKTA** |
| **Prijedlog cjenika usluge** **prikupljanja miješanog komunalnog otpada na području Općine Marija Bistrica** |
| **Komunalno društvo Lijepa Bistrica d.o.o.** |
| **Početak savjetovanja** **3. lipnja 2024.** | **Završetak savjetovanja****3. srpnja 2024.** |

**RAZLOG DONOŠENJA**

Člankom 77. stavak 3. Zakona o gospodarenju otpadom (Narodne novine br. 84/21, 142,23) propisana je obveza davatelja usluge na donošenje cjenika usluge prikupljanja miješanog komunalnog otpada (dalje u tekstu cjenik).

**CILJ**

Cilj donošenja cjenika je usklađenje zakonske obveze.

Naime, odredbom članka 77. stavkom 1. Zakona propisano je da je Cjenik javne usluge opći akt koji, na temelju Odluke iz članka 66. ovoga Zakona, donosi davatelj usluge.

Nadalje, odredbom članka 77. stavkom 3. Zakona propisano je da je Davatelj usluge dužan provesti prethodno javno savjetovanje od najmanje 30 dana o prijedlogu cjenika s obrazloženjem cijene i izmjene cijene te s obrazloženjem načina na koji je određena cijena obvezne minimalne javne usluge.

Sastavni dio prijedloga cjenika su:

1. prijedlog cjenika s obrazloženjem iznosa cijene i izmjene cijene
2. procjena iznosa prosječnog računa sukladno prijedlogu cjenika, koji bi korisnik usluge bio dužan platiti davatelju usluge u obračunskom razdoblju prema odabranom kriteriju obračuna količine otpada
3. izjava osobe odgovorne za zastupanje davatelja usluge da je prijedlog cjenika u skladu sa Zakonom o gospodarenju otpadom i Odlukom iz članka 66. Zakona
4. prijedlog datuma početka primjene cjenika
5. podatak o postotku promjene cijene u odnosu na važeću cijenu te razloge promjene cijene s obrazloženjem.

Slijedom svega navedenog, pozivamo predstavnike zainteresirane javnosti da najkasnije do **3. srpnja 2024. godine** dostave svoje komentare na prijedlog Cjenika uslugeprikupljanja miješanog komunalnog otpada na području Općine Marija Bistrica putem OBRASCA za savjetovanje na e-mail: lijepa.bistrica@marija-bistrica.hr ili osobno/poštom na adresu Trg pape Ivana Pavla II 34, 49246 Marija Bistrica.

Sukladno odredbama članka 11. Zakona o pravu na pristup informacijama (Narodne novine br. 25/13, 85/15, 69/22) nakon provedenog savjetovanja sa zainteresiranom javnošću, nositelj izrade akta dužan je o prihvaćenim/neprihvaćenim primjedbama i prijedlozima obavijestiti zainteresiranu javnost putem svoje web stranice na kojoj će objaviti Izvješće o provedenom savjetovanju sa zainteresiranom javnošću.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg nacrta Odluke o načinu pružanja javne usluge.